Celebessjøen
Store norske leksikon,Geografi,Verdens geografi,Verdenshavene
Celebessjøen er et randhav til Stillehavet. Havet ligger mellom Sulawesi, Borneo, Suluøyene og Mindanao. Celebessjøen strekker seg 675 kilometer i nord-sør retning og 840 kilometer i øst-vest retning og har et totalt overflateareal på 280 000 kvadratkilometer. Maksimal dybde på havet er 6 300 meter.
Havet er koblet til Javasjøen gjennom Makassarsundet. Kantene på dette lukkede bassenget er synlige gjennom linjen av vulkanske kjegler i Nord-Celebes og Sangøyene og fjellene i Suluøyene og Mindanao. Havstrømmer Sterke havstrømmer og dyphavsgroper kombinert med aktive vulkanøyer resulterer i komplekse oseanografiske trekk. Marint liv Celebessjøen er hjem til et bredt utvalg av undersjøiske organismer. De tropiske omgivelsene og det varme klare vannet gjør det til et perfekt hjem til 580 av verdens 793 arter som bygger korallrev. Dette fører til at Celebessjøen har et av de mest mangfoldige korallrevene i verden. Næringsliv Celebessjøen er en viktig sjørute for regional handel. Havet er også populært for dykking og luksuriøse båtreiser. Les mer i Store norske leksikon Stillehavet hav koralldyr